S-2359/2023

Mál þetta, sem dómtekið var 1. nóvember 2023, höfðaði lögreglustjórinn á höfuðborgarsvæðinu með ákæru 12. september 2023, á hendur J-kk-þgf I-kk-þgf V-kk-þgf, kt. 000000- 0000, [...], [...], „fyrir umferðar- og fíkniefnalagabrot með því að hafa, föstudaginn 10. mars 2023, ekið bifreiðinni [...]sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóðsýni mældist tetrahýdrókannabínól 5,1 ng/ml) um Reykjanesbraut við Hamraborg í Kópavogi, þar sem lögregla stöðvaði aksturinn og á sama tíma haft í vörslum sínum 1,99 gaf maríhúana, sem lögregla fann við leit í bifreiðinni.

Telst háttsemi þessi varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019 og 2. gr., sbr. 5. og 6. gr. laga um ávana- og fíkniefni nr. 65/1974 og 2. gr. sbr., 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, með síðari breytingum.

M: [...]

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. gr. og 101. gr. umferðarlaga nr. 77/2019.

Krafist er upptöku á framangreindum 1,99 gaf maríhúana, sem hald var lagt á samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, með síðari breytingum.“

Ákærði krefst þess aðallega í málinu að honum verði gerð sú vægasta refsing sem lög leyfa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og ákærða hafði verið gefinn kostur á að tjá sig um lagaatriði máls og ákvörðun viðurlaga.

Ákærði mætti við þingfestingu málsins og játaði brot sín án undandráttar. Játning hans fær stoð í framlögðum gögnum. Samkvæmt því þykir sannað að ákærða hafi gerst sekur um þá háttsemi sem honum er gefin að sök í ákæru og þar er réttilega heimfærð til refsiákvæða.

Ákærði er fæddur árið [...]. Samkvæmt framlögðu sakavottorði dags 26. september 2023 gekkst ákærði undir tvær sektargerðir lögreglustjórans á höfuðborgarsvæðinu þann 3. mars 2014 þar sem hann féllst á annars vegar að greiða 178.000 kr. sekt og sæta 12 mánaða ökuréttarsviptingu og hins vegar að greiða 183.000 króna sekt og að sæta 6 mánaða ökuréttarsviptingu meðal annars vegna aksturs undir áhrifum og fíkniefnalagabrot. Ákærði gekkst næst undir sektargerð lögreglustjórans á höfuðborgarsvæðinu þann 13. janúar 2015 þar sem hann féllst á að greiða 260.000 króna sekt og að þola 2 ára ökuréttarsviptingu vegna aksturs undir áhrifum og aksturs sviptur ökurétti. Næst var ákærða gert að sæta 45 daga fangelsi og að þola ævilanga ökuréttarsviptingu með dómi Héraðsdóms Reykjaness þann 9. júlí 2015 vegna aksturs undir áhrifum og sviptur ökuréttindum. 28. október 2016 gekkst ákærði undir sektargerð lögreglustjórans á höfuðborgarsvæðinu vegna fíkniefnalagabrots er hann féllst á að greiða 75.000 kr. sekt. Með dómi Héraðsdóms Reykjaness þann 14. maí 2019 var ákærða gerð 75 daga fangelsisrefsing vegna vörslu fíkniefna, aksturs undir áhrifum og aksturs sviptur ökuréttindum. Hann var jafnframt sviptur ökuréttindum ævilangt. Loks var ákærða með dómi Héraðsdóms Reykjavíkur frá 2. nóvember 2020 gert að sæta fangelsi í 14 mánuði, meðal annars vegna aksturs undir áhrifum, aksturs sviptur ökurétti og vörslu fíkniefna. Hann var einnig sviptur ökurétti ævilangt. Samkvæmt framansögðu erþví lagt til grundvallar við ákvörðun refsingar að nú gerist ákærði í sjötta sinn sekur um akstur undir áhrifum en í fimmt asinn sekurum akstur sviptur ökuréttindum.

Með hliðsjón af framangreindu, atvikum máls og dómvenju í málum af þessu tagi þykir refsing ákærða hæfilega ákveðin fangelsi í 7 mánuði. Í ljósi framangreinds og með vísan til tilvitnaðra lagaákvæða í ákæru er ævilöng ökuréttarsvipting ákærða áréttuð.

Samkvæmt greindri niðurstöðu, með vísan til samþykktar ákærða á upptökukröfu og tilvitnaðra lagaákvæða í ákæru er fallist á upptökukröfu ákæruvaldsins eins og hún er sett fram í ákæru og nánar greinir í dómsorði.

Samkvæmt 1. mgr. 235. gr. laga nr. 88/2008 ber að dæma ákærða til að greiða allan sakarkostnað, alls 91.073 krónur. Um er að ræða kostnað vegna blóðtökuvottorðs, rannsóknar Háskóla Íslands og eintaks bókhalds v. blóðsýna.

Af hálfu ákæruvaldsins fór K-x-x K-x-x saksóknarfulltrúi með málið.

H-kvk-nf B-kvk-nf R-kvk-nf, aðstoðarmaður dómara, kveður upp dóm þennan.

DÓMSORÐ:

Ákærði, J-kk-nf I-kk-nf V-kk-nf, sæti fangelsi í 7 mánuði.

Ákærði er sviptur ökurétti ævilangt frá dómsbirtingu.

Ákærði sæti upptöku á 1,99 gaf maríhúana.

Ákærða greiði 91.073 krónur í sakarkostnað.

H-kvk-nf B-kvk-nf R-kvk-nf